Diari Oficial de la Generalitat Valenciana


Sumari del DOGV 5657, del 11-12-2007 (2007/14147)

ORDRE de 14 de juny de 2007, de la Conselleria de Territori i Habitatge, per la qual s'aprova l'amollonament de l'assagador Reial de Conca a València al seu pas pels termes municipals de Camporrobles i Fuenterrobles, a la província de València.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5657

Data del DOGV
:   11-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14333


Data del document
:   14-06-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Fuenterrobles
    * Camporrobles
    * via rural
    * ramat

ORDRE de 14 de juny de 2007, de la Conselleria de Territori i Habitatge, per la qual s'aprova l'amollonament de l'assagador Reial de Conca a València al seu pas pels termes municipals de Camporrobles i Fuenterrobles, a la província de València. [2007/14653]  
Vist l'expedient d'amollonament del camí ramader assagador Reial de Conca a València al seu pas pels termes municipals de Camporrobles i de Fuenterrobles, instruït per la Direcció General de Gestió del Medi Natural de la conselleria de Territori i Habitatge, a fi de consolidar el caràcter de domini públic d'aquest.  
Vist que en data 23 de desembre de 2002 (BOE de 22.01.2003), es va subscriure un conveni entre el Ministeri de Medi Ambient i la conselleria de Medi Ambient de la Generalitat Valenciana, per a l'execució del projecte de delimitació, amollonament i senyalització dels camins ramaders del corredor de la Vall del Cabriol - Albufera de València (ramal meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Vist que mitjançant una resolució de 7 de juliol de 2003 de la conselleria de Territori i Habitatge, es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2002 (BOE de 22.01.2003), entre el Ministeri de Medi Ambient i la conselleria de Medi Ambient de la Generalitat.  
Vist que per mitjà de l'Ordre de 3 de febrer de 2006, de la conselleria de Territori i Habitatge de la Generalitat Valenciana, es va aprovar la delimitació del camí ramader assagador Reial de Conca a València al seu pas pels termes municipals de Camporrobles i de Fuenterrobles, província de València, i es va acordar la pràctica del seu amollonament i que aquesta ordre aprovatòria va aparéixer publicada en el Diari Oficial de la Comunitat Valenciana núm. 5204, de data de 22 de febrer de 2006.  
Vist que la delimitació aprovada s'ajusta a la classificació dels camins ramaders del terme municipal de Camporrobles, aprovada per Ordre ministerial de 24 de maig de 1960 i a la classificació dels camins ramaders del terme municipal de Fuenterrobles, aprovada per Ordre ministerial de 10 d'octubre de 1979.  
Vist que es van rebre dos recursos potestatius de reposició a aquesta ordre d'aprovació de la delimitació de l'assagador Reial de Conca a València al seu pas pels termes municipals de Camporrobles i de Fuenterrobles, i que aquests van ser desestimats mitjançant una resolució de la conselleria de Territori i Habitatge, en data de 18 de juliol de 2006.  
Vist que les operacions de fitació de l'amollonament de l'assagador Reial de Conca a València al seu pas pels termes municipals de Camporrobles i de Fuenterrobles van tenir lloc el dia 4 de maig de 2006 segons el que ha anunciat el Diari Oficial de la Comunitat Valenciana núm. 5236, de data de 7 d'abril de 2006, i fets que s'han notificat als limítrofs i organismes interessats.  
Vist que dins del període d'exposició pública i de tràmit d'audiència a què va ser sotmés l'expedient d'amollonament del camí ramader assagador Reial de Conca a València al seu pas pels termes municipals de Camporrobles i de Fuenterrobles, la Sra. Pilar Pedrón García va presentar una al·legació a la referida proposta d'amollonament.  
Vist que la Direcció General de Gestió del Medi Natural proposa l'aprovació de l'amollonament d'acord amb els termes que figuren en l'expedient.  
Vist l'informe de l'Àrea Jurídica de la conselleria de Territori i Habitatge.  
Atés que s'han acomplit en l'expedient els tràmits assenyalats per la Llei 3/1995, de 23 de març, de camins ramaders, i la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés el que disposa el Decret 8/2004, de 3 de setembre, del president de la Generalitat, per mitjà del qual s'assignen competències a la Presidència i a les conselleries amb competències executives, i la Llei 14/2003, de 10 d'abril, de patrimoni de la Generalitat Valenciana, correspon a la conselleria de Territori i Habitatge l'aprovació de l'amollonament dels camins ramaders, resolc:  
Article 1  
Desestimar l'al·legació presentada per la Sra. Pilar Pedrón García, basant-se en els motius que s'indiquen a continuació:  
La Sra. Pilar Pedrón García al·lega que la resolució de proposta d'amollonament no és de 26 de juny de 2006 sinó de 12 de juny de 2006. Que es va presentar l'oportú recurs de reposició basant-se en la documentació aportada en l'expedient del tram I de la delimitació de camins ramaders, sol·licitant la suspensió de l'execució de l'amollonament. Que a causa dels motius que es van exposar en les al·legacions i el recurs, diu que es tracta d'una sendera i no d'un assagador, per tant indica que l'execució de l'amollonament sense que aquest siga ferm és un perjudici de difícil reparació, segons la persona que al·lega. Que per raó del que disposa l'article 111.2 de la Llei de règim jurídic de les administracions públiques i procediment administratiu comú, sol·licita la suspensió de l'execució de l'acte administratiu i s'oposa a la realització de l'amollonament a causa del perjudici que diu l'al·legant que se li causa amb l'eficàcia de l'acte recorregut. Per això sol·licita a la Direcció Territorial de la conselleria de Territori i Habitatge de València que admeta l'al·legació i suspenga l'execució de l'amollonament fins que la resolució de la delimitació siga ferma.  
En primer lloc, dir que a la proposta d'amollonament de l'assagador Reial de Conca a València al seu pas pels termes municipals de Camporrobles i de Fuenterrobles només s'admeten les al·legacions referents a la situació de les fites o mollons de l'amollonament d'aquest camí ramader, com lògicament es desprén d'aquest tipus de procediment. I que no s'accepten aquelles referents a la delimitació d'aquest camí ramader, ja que es tracta d'un procediment distint i que ja va ser aprovat per Ordre de 3 de febrer de 2006. Respecte a la data de firma de la resolució d'exposició pública de la proposta d'amollonament en qüestió, cal dir que aquesta resolució va ser firmada amb data 26 de juny de 2006 per Esteban González Pons, conseller de Territori i Habitatge i així va ser notificat a la Sra. Pilar Pedrón García i a tots els afectats i interessats en el procediment de tràmit d'audiència. El recurs de reposició que va presentar la Sra. Pilar Pedrón García, sol·licitant la suspensió de l'execució de l'amollonament, es refereix a l'ordre d'aprovació del projecte de delimitació de l'assagador Reial de Conca a València al seu pas pels termes municipals de Camporrobles i de Fuenterrobles que es troba en tramitació. La persona que al·lega dubta sobre la fermesa d'aquesta ordre, i cal dir que és completament ferma. A més, segons el que disposa l'article 111.1 de la Llei de règim jurídic de les administracions públiques i procediment administratiu comú, "la interposició de qualsevol recurs, excepte en els casos en què una disposició establisca el contrari, no suspén l'execució de l'acte impugnat". Els motius que va exposar la Sra. Pilar Pedrón García en les al·legacions al projecte de delimitació en qüestió ja van ser informats i contestats, el resultat d'aquests informes va ser inclòs en la mateixa ordre i, així, aquesta es va publicar en el DOGV número 5204, de data de 22 de febrer de 2006, i notificada a l'afectada. L'article 111.2 de la Llei de règim jurídic de les administracions públiques i procediment administratiu comú fa referència a la possibilitat de "[...] suspendre, d'ofici o a sol·licitud del recurrent, l'execució de l'acte impugnat quan concórreguen algunes circumstàncies: (a) Que l'execució puga causar perjudicis d'impossible o difícil reparació [...]", que és la causa que justifica l'al·legant. Al respecte, cal manifestar que l'acte recorregut (la delimitació) no és més que la determinació dels límits del camí ramader, respectant el que estableix la classificació, pretenent la recuperació de terrenys que són declarats de domini públic, i en benefici de tots. Informant que la sol·licitud de suspensió es resoldrà per l'òrgan que va acordar l'acte impugnat.  
Article 2  
Aprovar l'amollonament de l'assagador Reial de Conca a València al seu pas pels termes municipals de Camporrobles i de Fuenterrobles, les característiques del qual són les següents:  
Nom: assagador Reial de Conca a València  
Termes municipals: Camporrobles i Fuenterrobles  
Marge fitat: ambdós  
Amplària: legal de 75 metres  
Longitud: 17,790 km  
Tipus de mollons: Hi ha mollons de primer ordre i mollons de segon ordre.  
Característiques dels mollons: Els mollons estan fabricats en ciment pòrtland gris amb armadura buixardada a cinc cares, amb forma troncopiramidal. Les dimensions dels mollons són: la base superior és de 20 x 15 cm i la base inferior és de 30 x 20 cm, l'altura dels mollons de primer ordre és de 110 cm i la dels mollons de segon ordre és de 70 cm. En la base superior de cada fita, estan gravades les lletres RN (inicials de Red Nacional) i en la cara frontal VP (inicials de Via Pecuaria), pintat de lletres en negre.  
Contra aquesta ordre, que posa fi a la via administrativa, pot interposar-se recurs potestatiu de reposició en el termini d'un mes comptador des de l'endemà a la publicació en el Diari Oficial de la Comunitat Valenciana, davant del conseller de Territori i Habitatge, o ser impugnat directament davant de l'ordre jurisdiccional contenciós administratiu (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que els interessats puguen interposar qualsevol altre recurs que estimen procedent.  
València, 14 de juny de 2007  
El conseller de Territori i Habitatge  
ESTEBAN GONZÁLEZ PONS